钦定古今图书集成/明伦汇编/家范典/第077卷 > 《醉歌行》前人
## 钦定古今图书集成/明伦汇编/家范典/第077卷 > 《醉歌行》前人

《自注》云：“从侄勤落第归，作此以别之。”

陆机二十作文赋，汝更小年能缀文。总角草书又神
速，世上儿子徒纷纷。骅骝作驹已汗血，鸷鸟举翮连
青云。词源倒流三峡水，笔阵独扫千人军。只今年才
十六七，射策君门期第一。旧穿杨叶真自知，暂蹶霜
蹄未为失。偶然擢秀非难取，会是排风有毛质。汝身
已见唾成珠，汝伯何由发如漆。春光淡沲秦东亭，渚
“蒲芽白水荇青。风吹客衣日杲杲，树搅离思花冥冥。
洒尽沙头双玉瓶，众宾皆醉我独醒。乃知贫贱别更
苦，吞声踯躅涕泪零。”